**PÕLTSAMAA JÕE  45. SUVEMÄNGUDE**

**JUHEND**

**I Eesmärk ja ülesanded**

1. Elavdada huvi sportimise ja liikumisharrastuse vastu ning pakkuda võistlusvõimalusi Põltsamaa jõe piirkonnas asuvate omavalitsuste inimestele.
2. Anda sportlikku eeskuju ja kasvatust Põltsamaa valla, Järva valla, Põhja-Sakala valla ja Viljandi valla noortele ning pakkuda uusi ilusaid hetki mälestuste laekasse.
3. Anda osavõtjatele võimalus esindada väärikalt oma kodukohta.
4. Selgitada Põltsamaa jõe 45. suvemängude võitjad ja parimad võistkonnad kavas olevatel spordialadel.
5. Hoida elus traditsioonilist spordivõistlust, mis on toimunud alates 1975. aastast.

**II Aeg ja koht**

Põltsamaa jõe 45. suvemängud viiakse läbi 31. augustil 2019. aastal Holstre-Polli Vabaajakeskuses ([Viisuküla küla, Viljandi vald, 69607 Viljandimaa](https://goo.gl/maps/C86vZ2UQrqp)).

**III Osavõtjad**

Suvemängudele kutsutakse kõiki, kes elavad või töötavad Põltsamaa, Viljandi, Põhja-Sakala ja Järva vallas. Oodatud on ka õpilased, üliõpilased, kelle vanemad on seotud eelpool toodud tingimustel valdadega.

**IV Autasustamine**

Parimaid autasustatakse medali ja meenega. Autasustatakse parimaid võistlejaid individuaalspordialadel ning võistkondi ja võistkonna liikmeid võistkondlikel spordialadel. Autasustamine toimub pärast ala lõppu spordiala võistluspaigas.

Selgitatakse välja Põltsamaa jõe piirkonna kõige sportlikum omavalitsus.

**V Võitjate selgitamine**

1. Mängude võitjate selgitamiseks liidetakse omavalitsustel kõikide spordialade tulemused. Punktide võrdsuse korral otsustab suurem alavõitude arv. Alavõitude võrdsuse korral otsustab parem koht kergejõustikus.
2. Alavõitja punkte antakse alljärgnevalt:

I koht – 5 punkti, II koht – 3 punkti, III koht – 2 punkti, IV koht – 1 punkt.

**VI Juhtimine ja korraldamine**

Põltsamaa jõe 45. suvemängud korraldab Viljandi Vallavalitsus koostöös Jõgevamaa Spordiliit Kaljuga ja Viljandimaa Spordiliiduga.

**VII Majandamine**

Kõigi osalevate valdade osalustasu on 400€.

Osavõtumaksu tasumine arve esitamisel. Lähetuskulud ja toitlustamiskulud kannavad osavõtjad.

**VIII Võistlustele registreerimine**

Registreerimine võistkondlikele aladele (võrkpall, jalgpall, korvpall) toimub **hiljemalt 22. augustiks** e-postiga [robert.peterson@viljandivald.ee](mailto:robert.peterson@viljandivald.ee)

Registreerimine individuaalaladele on avatud kuni ala alguseni või teatud aladel (kanuuralli, topispallijänn/kuulijänn, kaugushüpe, noolevise, vibulaskmine) ala lõpuks märgitud kellaajani või kui ala vanemkohtunik otsustab kohapeal sõltuvalt asjaoludest.

**IX Üldist**

Täiskasvanutest vastutab iga võistleja oma tervisliku seisundi eest. Lastel vastutab lapsevanem, õpetaja või treener, kes on lapsega kaasas.

Kõik käesolevas juhendis määratlemata jäänud küsimused lahendab suvemängude peakohtunik koos alade peakohtunikega.

Info: Robert Peterson telefon +372 55516173

Peakorraldaja Viljandi Vallavalitsus

Peakohtunik Robert Peterson

Peasekretär Margit Kurvits

**VÕISTLUSALAD:**

1. **Kalapüük**

Tavapüük õngega (üks õng võistleja kohta). Söödaks ussid või sai, mis tuleb võistlejal ise kaasa võtta. Võitja selgitatakse ühes võistlusklassis püütud kalade kogukaalu järgi. Püügikohad selguvad võistluste alguses loosi teel.

Algus kell 6.00.

Lõpp kell 8.00. Järgneb kaalumine ja võitja selgitamine.

Asukoht: Holstre järv

1. **Omavalitsusjuhtide võistlus**

Võistlus on individuaalne**.** Valda võivad esindada vallavanem, abivallavanem, volikogu esimees, volikogu aseesimees ja vallasekretär.Valda võib esindada kuni 4 juhti.

Algus kell 10.30.

Asukoht: Holstre-Polli Vabaajakeskus

\*Esindatud omavalitsus toob vallale 5 punkti.

1. **IAAF Laste kergejõustiku JOOKSE, VISKA, HÜPPA**

Vanuseklassid:

1) kuni 3-aastased

2) 3-aastased

3) 4-aastased

4) 5-aastased

5) 6-aastased

6) 7-aastased

Algus kell 11.00.

Asukoht: Holstre-Polli Vabaajakeskus

1. **KERGEJÕUSTIK: kaugushüpe, topispallijänn/kuulijänn, murdmaajooks**

|  |  |  |  |
| --- | --- | --- | --- |
| **Vanuseklassid** | **Kaugushüpe** | **Topispallijänn/**  **kuulijänn** | **Murdmaajooks** |
| Poeglapsed 12-aastased ja nooremad | 3 katset | topispall 1 kg | 500 m |
| Tütarlapsed 12-aastased ja nooremad | 3 katset | topispall 1 kg | 500 m |
| Poeglapsed 13-14-aastased | 3 katset | topispall 2 kg | 500 m |
| Tütarlapsed 13-14-aastased | 3 katset | topispall 1 kg | 500 m |
| Poeglapsed 15-16-aastased | 3 katset | topispall 3 kg | 500 m |
| Tütarlapsed 15-16-aastased | 3 katset | topispall 2 kg | 500 m |
| Poeglapsed 17-18-aastased | 3 katset | kuul 4 kg | 500 m |
| Tütarlapsed 17-18-aastased | 3 katset | kuul 2 kg | 500 m |
| Mehed 19-34-aastased | 3 katset | kuul 7,257 kg | 500 m |
| Naised 19-34-aastased | 3 katset | kuul 4 kg | 500 m |
| Mehed 35-44-aastased | 3 katset | kuul 6 kg | 500 m |
| Naised 35-44-aastased | 3 katset | kuul 3 kg | 500 m |
| Mehed 45-aastased ja vanemad | 3 katset | kuul 5 kg | 500 m |
| Naised 45-aastased ja vanemad | 3 katset | kuul 3 kg | 500 m |

**Kaugushüpe**: Kõigil võistlejatel 3 katset. Tulemust mõõdetakse äratõuke kohast (1 meetrine äratõukeala)

Algus kell 10.30.

**Topispallijänn/kuulijänn:** Koosneb kolmest harjutusest (sooritatakse järjest):

1. Paigalt kukla tagant üle pea ette (topispall) / paigalt kuulitõuge (kuul).
2. Heide alt ette.
3. Heide alt üle pea taha. Igal võistlejal kaks katset.

Algus kell 12.00.

**Murdmaajooks:** Jooksudistants 500 meetrit

Algus kell 14.00.

Asukoht: Holstre-Polli Vabaajakeskus

\*Võistkondliku paremusjärjestuse selgitamiseks saavad võistlejad punkte alljärgnevalt:

I koht - 50 punkti, II koht - 47 p, III koht - 45 p, 4. koht - 43 p, 5. koht - 42 p jne.

Võistkondlik paremusjärjestuse selgitamiseks liidetakse 30 parema individuaalse tulemuse kohapunktid olenemata võistlusklassist.

Punktide võrdsuse korral määrab paremuse suurem esi- või paremate kohtade arv.

1. **Jalgrattakross**

Distantsi pikkus meestel 10 km, naistel 5 km. Noortel vastavalt vanuseklassile 2,5 km või 5 km.

Vanuseklassid:

1) Poisid ja tüdrukud kuni 14-aastased (2,5 km)

2) Noormehed ja neiud 15-18-aastased (5 km)

3) Mehed ja naised 19-39-aastased

4) Mehed ja naised 40-aastased ja vanemad

Algus kell 10.30.

Asukoht: Holstre-Polli vabaajakeskus

\*Võistkondliku paremusjärjestuse selgitamiseks saavad võistlejad punkte alljärgnevalt:

I koht - 50 punkti, II koht - 47 p, III koht - 45 p, 4. koht - 43 p, 5. koht - 42 p jne.

Võistkondlik paremusjärjestuse selgitamiseks liidetakse 8 parema individuaalse tulemuse kohapunktid olenemata võistlusklassist.

Punktide võrdsuse korral määrab paremuse suurem esi- või paremate kohtade arv.

1. **Võrkpall**

Võistkonnas 4 mängijat. Väljakul 3 mängijat, 1 varumängija. Kõigis võistlusklassides saab

osaleda igast vallast 2 võistkonda. Võistluste süsteem selgub peale eelregistreerimist.

Võistlusklassid:

1) Tüdrukud (põhikool)

2) Poisid (põhikool)

3) Naised

4) Mehed

Algus kell 10.30.

Asukoht: Holstre-Polli Vabaajakeskus

\*Omavalitsute paremusjärjestuse selgitamiseks võrkpallis liidetakse 3 parima võistkonna kohapunktid olenemata võistlusklassist. Võistlusklassides jagatakse punkte järgnevalt: I koht – 10 punkti, II koht – 8 punkti, III koht – 6 punkti, IV koht – 5 punkti, V koht – 4 punkti jne. Selle punktisüsteemi alusel selgitakse omavalitsuste paremusjärjestus võrkpallis. Punktide võrduse korral otsustab alavõitja parem tulemus **meeste arvestuses**.

1. **Jalgpall**

Võistkonnas kuni 10 mängijat, väljakul 6 mängijat + väravavaht, vahetused edasi tagasi. Suluseisu ei võeta. Igast vallast 1 võistkond. Võistluste süsteem selgub peale eelregistreerimist.

Mänguaeg eelmängudel 1x15 minutit, kohamängudel 2x10 minutit.

Vanuseklass: noored U10 (sünniaastaga 2010 ja nooremad).

Algus kell 10.30.

Asukoht: Holstre-Polli Vabaajakeskus

Omavalitsuste arvestuses: I koht – 5 punkti, II koht – 3 punkti, III koht – 2 punkti, IV koht – 1 punkt.

1. **Korvpall 3x3**

Võistkonnas 4 mängijat (3 väljakumängijat, 1 vahetusmängija). Mänguaeg: 8 minutit, jooksev (v.a viimane minut, kui kell peatatakse surnud palli ja vabavisete ajaks). Mängitakse FIBA 3x3 korvpalli reeglite järgi. Kõigis võistlusklassides saab osaleda igast vallast kuni 2 võistkonda.

Võistlusklassid:

1) Mehed

2) Naised

3) Poisid (kuni põhikool)

Algus kell 10.30.

Asukoht: Holstre-Polli Vabaajakeskus

\*Omavalitsute paremusjärjestuse selgitamiseks korvpallis liidetakse 3 parima võistkonna kohapunktid olenemata võistlusklassist. Võistlusklassides jagatakse punkte järgnevalt: I koht – 10 punkti, II koht – 8 punkti, III koht – 6 punkti, IV koht – 5 punkti, V koht – 4 punkti jne. Selle punktisüsteemi alusel selgitakse omavalitsuste paremusjärjestus korvpallis. Punktide võrduse korral otsustab alavõitja parem tulemus **naiste arvestuses**.

1. **Kanuuralli**

Võistlusklassid:

1) Naispaarid

2) Meespaarid

3) Segapaarid

Algus kell 11.00

Lõpp kell 13.00

Asukoht: Holstre-Polli Vabaajakeskuse sauna tiigil

1. **Discgolf**

Mängitakse üks ring 18 korviga discgolfi rajal. Võistlus peetakse vastavalt PDGA reeglitele:

https://www.pdga.com/rules/official-rules-disc-golf

Omad võistlusvahendid kaasa. Vajadusel saab vahendid korraldaja käest laenata.

Võistlusklassid:

1) Mehed

2) Naised

Algus kell 14.00.

Asukoht: Holstre-Polli discgolfi park

\*Võistkondliku paremusjärjestuse selgitamiseks saavad võistlejad punkte alljärgnevalt:

I koht - 50 punkti, II koht - 47 p, III koht - 45 p, 4. koht - 43 p, 5. koht - 42 p jne.

Võistkondlik paremusjärjestuse selgitamiseks liidetakse 5 parima tulemuse kohapunktid olenemata võistlusklassist.

Punktide võrdsuse korral määrab paremuse suurem esi- või paremate kohtade arv.

1. **Petank**

Võistkonnas 3 võistlejat. Igal mängijal kaks kuuli. Võistlemiseks kasutatakse oma kuule. Võistlussüsteem ja mängu pikkus selguvad kohapeal sõltuvalt võistkondade arvust.

Algus kell 10.30.

Asukoht: Holstre-Polli Vabaajakeskuse parkimisplatsil

\*Omavalitsute paremusjärjestuse selgitamiseks petankis liidetakse 2 parima võistkonna kohapunktid. Punkte jagatakse järgnevalt: I koht – 25 punkti, II koht – 23 punkti, III koht – 21 punkti, IV koht – 20 punkti, V koht – 19 punkti jne. Selle punktisüsteemi alusel selgitakse omavalitsuste paremusjärjestus petankis. Kui omavalitsus osaleb rohkem kui 2 võistkonnaga, siis järgnevad võistkonnad hoiavad sellel alal kohapunkte kinni.

1. **Noolevise**

Noolemäng. Igal võistlejal viis viset. Visatud lõppsumma otsustab võitja. Viskejoone kaugus 2,37 meetrit.

Võistlusklassid:

1) Mehed

2) Naised

Algus kell 11.00.

Lõpp kell 13.30.

Asukoht: Holstre-Polli Vabaajakeskus

1. **Vibulaskmine**

Algus kell 11.00.

Võistlusklassid:

1) Mehed

2) Naised

Asukoht: Holstre-Polli Vabaajakeskus

**PÕLTSAMAA JÕE 45. SUVEMÄNGUDE AJAKAVA**

**31.08.2019**

6.00-8.00 KALAPÜÜK Holstre järvel

10.00 AVAMINE

10.30 OMAVALITSUSJUHTIDE VÕISTLUS

10.30 VÕRKPALL

10.30 JALGPALL

10.30 KORVPALL 3x3

10.30 JALGRATTAKROSS

10.30 KAUGUSHÜPE

10.30 PETANK

11.00-13.00 KANUURALLI

11.00 IAAF VÄIKELASTE KERGEJÕUSTIK JOOKSE, VISKA, HÜPPA

11.00-13.30 NOOLEVISE

11.00-13.30 VIBULASKMINE

12.00-13.30 TOPISPALLIJÄNN/KUULIJÄNN

14.00 500 m MURDMAAJOOKS

14.00 DISCGOLF Holstre-Polli discgolfi pargis

AUTASUSTAMINE pärast ala lõppemist võistluspaigas.